Mopoilijalle annettu ajokielto voi olla ongelmallinen – jos ikää on tarpeeksi | Rikosuutiset - Rikos- ja onnettomuusuutisia kotimaasta ja ulkomailta R
Lapualla Alangontien liikenneympyrässä ajoi tiistaina puolen päivän aikaan mopoilija liikenneympyrää väärään suuntaan ja törmäsi vastaan tulleen henkilöauton keulaan. Mopoilija kaatui mopoineen ja poistui paikalta.
Poliisi oli jonkin aikaa ennen tätä tapahtumaa pysäyttänyt samaisen mopoilijan Lapualla ja tuolloin hän puhalsi poliisin alkometriin törkeän rattijuopumuksen lukemat. Tukintatoimenpiteiden jälkeen mies oli päästetty vapaaksi ja poliisi sai tiedon miehen osallisuudesta kolariin vasta myöhemmin mutta ei enää uudelleen tavoittanut mopoilijaa.
Hiukan alle viisikymppinen mies oli määrätty ajokieltoon mutta ajokielto ei estä eikä kiellä tuon ikäisen henkilön ajamista, sillä ennen vuotta 1985 syntyneet henkilöt eivät tarvitse mopolla ajoon ajokorttia.